Държавен вестник, бр. 104, 2004 г., стр. 61

Б Р О Й  104
Д Ъ Р Ж А В Е Н   В Е С Т Н И К
С Т Р .  61
от спътникови мрежи и радиосъоръжения. Въвеж-
дането на новите определения от гледна точка на
регулирането за електронни съобщителни мрежи
и услуги напълно отговаря на характера на сега
действащите спътникови съобщения. Въвеждане-
то на Директивата за оправомощаването 2002/20/
EC няма да доведе до съществени изменения в сега
съществуващите лицензионни режими за спътни-
ковите мрежи и радиосъоръжения у нас. Общото
лицензиране ще бъде заменено с режим на оправо-
мощаване, което ще даде възможност на операто-
рите на електронни съобщителни мрежи да извър-
шват дейността си след заявка и деклариране пред
националния съобщителен регулаторен орган за
спазване на определените изисквания за съответ-
ната дейност. Режимът на индивидуално лицензи-
ране ще се запази само в случаите на ползване на
индивидуално разпределен радиочестотен спектър.
Като цяло аналоговите технологии в спътни-
ковите съобщения ще бъдат заместени от цифро-
ви. Очаква се до края на 2004 г. всички спътнико-
ви системи да предоставят само цифрови услуги.
В Република България пазарът на услуги с из-
ползване на спътникови системи се разширява,
като се предлагат главно цифрови услуги. Изпъл-
няват се и стъпките, предвидени от приетата през
2002 г. Стратегия за развитие на спътниковите
съобщения в Република България.
Съгласно Закона за далекосъобщенията до края
на 2004 г. предстои приемане на наредба за издава-
не на индивидуални лицензии без конкурс и търг
за далекосъобщителни мрежи от неподвижната
спътникова радиослужба.
През 2004 г. е приет Национален план за разпре-
деление на радиочестотния спектър, хармонизиран
с Радиорегламента на МСД и промените от WRC-
03, отнасящи се за радиочестотните обхвати от спът-
никовите радиослужби: 1 GHz, 1,5 GHz, 2 GHz,
2,5 GHz, 14 GHz, 15 GHz, 19 GHz, 21GHz и 29 GHz.
В краткосрочен план се предвижда:
• присъединяване към Резолюция 94/C379/04
на Съвета на ЕС относно условията за дос-
тъп до ресурси в спътниковите системи;
• подготовка на документи за модификация на
параметрите на спътниковата система, оп-
ределена за Република България на 1,2 гра-
дуса западно по ГСО с цел разширяване на
териториалния обхват;
• разработка на терминологичен стандарт в
областта на спътниковите съобщения;
• откриване на процедури за търг или конкурс
за предоставяне за ползване на позициите на
Република България на геостационарната
орбита, разпределени на базата на междуна-
родни споразумения.
В средносрочен план се предвижда изпълнение
на приетата Стратегия за развитието на спътни-
ковите съобщения, както следва:
• изменение на техническите параметри на
спътниковите радиослужби в съответствие
с решения на Световната радиоконференция
(WRC-03);
• изготвяне на наредба, свързана с процедур-
ните правила и техническите параметри за
работа на спътниковите радиослужби;
• присъединяване към Решение № 710/97/EC
на Европейския парламент за въвеждането
на спътникови персонални далекосъобщи-
телни услуги;
• откриване на процедура за модификация на
спътниковата система, определена за Репуб-
лика България на 1,2 градуса западно по ГСО
с цел разширяване на териториалния обхват;
• проучване на възможностите за използване
на ресурсите от извънплановата заявка за Ре-
публика България от позиция 50,4 градуса
източно на ГСО съвместно с ресурсите на
Република България за национална система
в неподвижната спътникова радиослужба в
честотните обхвати на международния план
от Приложение S30B на Радиорегламента на
МСД с цел обявяване на конкурс или търг;
• въвеждане на хармонизирани стандарти за
земни станции в морската и въздушната спът-
никова радиослужба и за обратния канал в
DVB-S системата;
• търсене на възможности за съвместно полз-
ване на регионално ниво на орбитални пози-
ции;
• активно участие в програмата “GALILEO”,
която предвижда изграждане на Европейс-
ка система за глобално позициониране на
обекти;
• разглеждане на възможностите за разширя-
ване обхвата на свободното ползване на спът-
никови крайни далекосъобщителни устрой-
ства, като се включат VSAT радиосъоръже-
ния за собствени нужди.
Изпълнението на описаните стъпки ще доведе
до пълно хармонизиране на нормативната уредба,
свързана със спътниковите съобщения в Републи-
ка България, с тази на страните от ЕС.
11. Развитие на цифровото радио- и телевизи-
онно разпръскване
В Европа броят на ползвателите на цифрово
радио по системата DAB и цифрова телевизия по
системата DVB непрекъснато расте, като процен-
тът на наземното, спътниковото и кабелното при-
емане варира значително за отделните страни с
превес към спътниковото приемане.
Усилено се работи и по въвеждането на пакети
от стандарти за цифрово радиоразпръскване, като
DRM и MPEG-4 за цифрово радиоразпръскване по
Интернет и чрез мобилните клетъчни мрежи от
трето поколение—UMTS.
Директива 2002/21/ЕС предвижда всички дале-
косъобщителни преносни мрежи и услуги, в т. ч.
цифровото радио- и телевизионно разпръскване:
• да са обхванати от единна регулация за всич-
ки видове мрежи;
• регулирането да бъде независимо от изпол-
званата технология;
• регулирането на съдържанието да не се об-
хваща от европейската правна рамка за елек-
тронните съобщения, тъй като при радио- и
телевизионното разпръскване се прави раз-
граничение между регулирането на преноса
и регулирането на съдържанието.